ཚོགས་འདུའི་ཐོག་བསྟན་དོན།དུས་རབས་གསར་པའི་དགེ་རྒན་དཔུང་ཁག་འཛུགས་སྐྱོང་སྒྱུར་བཅོས་ཕྱོགས་ཡོངས་ནས་གཏིང་ཟབ་ཏུ་གཏོང་བར་ཏང་གི་སློབ་གསོའི་མཛད་ཕྱོགས་ཕྱོགས་ཡོངས་ནས་ལག་ལེན་བསྟར་ཏེ་སྤྱི་ཚོགས་རིང་ལུགས་ཀྱི་སློབ་གཉེར་ཁ་ཕྱོགས་མཐའ་འཁྱོངས་བྱེད་པ་དང་།སློབ་གསོའི་ཆོས་ཉིད་དང་དགེ་རྒན་འཚར་ལོངས་ཀྱི་འཕེལ་རྒྱས་ཆོས་ཉིད་ལ་བརྩི་སྲུང་ཞུ་བ།དགེ་རྒན་གྱི་བྱང་ཚད་མཐོ་རུ་དང་འཇོན་ཐང་ཕྱོགས་ཡོངས་ནས་ཆེ་རུ་གཏོང་བ།དགེ་རྒན་དོ་དམ་གྱི་སྒྲིག་གཞི་དང་ལམ་སྲོལ་སྒྱུར་བཅོས་ལ་སྐུལ་འདེད་གཏིང་ཟབ་གཏོང་བ་བཅས་བྱས་ནས་ཕུལ་བྱུང་ཤེས་ལྡན་མི་སྣས་འཚང་ཁ་ཤིག་ཤིག་ངང་དགེ་རྒན་བྱེད་པར་ཡོང་བ་དང་།དགེ་རྒན་ཚང་མས་རང་གི་འཇོན་ཐང་ངོམ་པ།དགེ་རྒན་ཡག་པོ་རྒྱུན་ཆད་མེད་པ་ཐོན་པ་བཅས་ཀྱི་རྣམ་པ་བཟང་པོ་ཞིག་ཆགས་པ་བྱེད་དགོས།གྲོང་གསེབ་ཀྱི་དགེ་རྒན་དཔུང་ཁག་ཡག་པོ་འཛུགས་སྐྱོང་དང་རྒྱ་སྟོབས་ཆེ་རུ་གཏོང་རྒྱུར་མཐོང་ཆེན་བྱེད་དགོས།